钦定古今图书集成/明伦汇编/氏族典/第357卷 > 《廖用贤尚友录》 > 林冲之
## 钦定古今图书集成/明伦汇编/氏族典/第357卷 > 《廖用贤尚友录》 > 林冲之

按《宋史林冲之传》：“冲之，字和叔，兴化军莆田人。元符
三年进士，历都官、金部郎，出守临江南康。靖康初，召
为主客郎中。金人再来侵，诏副中书侍郎陈过庭使
金，同被拘执。过庭卒，金人逼冲之仕伪齐，不屈；徙上
京，又不屈。置显州极北沍寒之地，幽佛寺十馀年，渐
便饮茹，义命自安。及病亟，语同难者曰：‘某年七十二，
持忠入地无恨。所恨者，国仇未复耳’。”南向一恸而绝。